അഫ്ഗാന് പിടിച്ച താലിബാനോട് മ്യദുസമീപനമില്ല, സമ്മര്ദ്ധങ്ങള്ക്ക് വഴങ്ങില്ല സുപ്രധാന തീരുമാനവുമായി ഇന്ത്യ അഫ്ഗാന് പിടിച്ചെടുത്തു ഭരണം ആരംഭിക്കുന്ന താലിബാനോട് മ്യദുസമീപനം വേണ്ടെന്ന തീരുമാനത്തില് ഉറച്ച് ഇന്ത്യ. അഫ്ഗാനിസ്താനിലെ സ്ഥിതിഗതികള് ചര്ച്ച ചെയ്യാന് പ്രധാനമന്ത്രി വിളിച്ചു ചേര്ത്ത ദേശിയ സുരക്ഷാ സമിതി യോഗത്തിലാണ് തീരുമാനം. ഇന്ത്യന് പൗരന്മാരുടെ മടക്കം അടക്കമുള്ള വിഷയങ്ങളില് സമ്മര്ദ്ധങ്ങള്ക്ക് വഴങ്ങില്ലെന്നും യോഗത്തില് തീരുമാനമായി. പ്രധാനമന്ത്രിയുടെ നേതൃത്വത്തില് നടന്ന യോഗത്തില് ആഭ്യന്തര മന്ത്രി അമിത് ഷാ, വിദേശകാര്യ മന്ത്രി എസ് ജയശങ്കര്, എന്എസ്എ അജിത് ഡോവല് എന്നിവര് പങ്കെടുത്തു. രാജ്യത്തേക്ക് മടങ്ങാന് ആഗ്രഹിക്കുന്ന ഇന്ത്യന് പൗരന്മാരെ എല്ലാം ഉടന് രാജ്യം വിടാന് അനുവദിക്കണമെന്ന് താലിബാനോട് ആവശ്യപ്പെടും. അഫ്ഗാനിലെ ഇന്ത്യന് സ്ഥാനപതി കാര്യാലയങ്ങള് ഇപ്പോഴത്തെ സ്ഥിതിയില് തുടരട്ടെ എന്നും യോഗം തീരുമാനിച്ചു. അത്യാവശ്യമായ നയതന്ത്ര ഇടപെടലുകള് മാത്രം താലിബാനുമായി നടത്തിയാല് മതിയെന്നും യോഗം ധാരണയിലെത്തി.